<classify> Umesisitiza Yanga ina idadi kubwa ya wafuasi, hivyo kwa kuwa mechi yao ya Ligi Kuu hawatakuwa na kitu cha kupoteza, ni vyema wakaitumia fursa hiyo kuvuna fedha za maelfu ya wadau wa mabingwa hao wa soka nchini watakaofurika kushuhudia timu yao ikikabidhiwa taji la ubingwa.Aidha, umeeleza kuwa umezingatia uzalendo ili isiiathiri katika ushindani wa michuano ya kimataifa, kwani Jumapili inatakiwa kwenda Angola kurudiana na Sagrada Esperanca na kwamba ingekuwa ngumu kwa Yanga kucheza Mtwara Jumamosi na kuwahi safari ya Jumapili.Kauli hiyo imekuja baada ya mashabiki wa Ndanda walioko Mtwara kulalamika timu yao kucheza na Yanga Dar es Salaam badala ya Mtwara kama ratiba inavyoonesha.Ufafanuzi huo ulitolewa jana na Msemaji wa Ndanda, Idrissa Bandari akiwa katika ofisi za gazeti hili, barabara ya Nelson Mandela, eneo la Tazara, Dar es Salaam.Ni kweli mashabiki wetu watakosa burudani, ila wanapaswa kuelewa tunahitaji pesa na kipindi hiki tutazipata kwenye mechi hiyo pekee iliyobaki pesa ambayo itatusaidia kufanya mambo mengine, kwani tunaamini mashabiki wengi watakuja Taifa kuishangilia timu yao ya Yanga, ila tumeangalia na uzalendo kwa Yanga wanaokwenda kuiwakilisha nchi, alisema Bandari.Ndanda wapo kambini Kibaha, Pwani tangu Jumanne wakijiandaa na mchezo wa Yanga na ule wa kufunga pazia dhidi ya Mbeya City.  <topic>: MICHEZO 